इंप्रूवमेंट ट्रस्ट ने ट्रांसपोर्ट नगर में सील किया ट्रक स्टैंड का प्लॉट
ट्रक स्टैंड को लेकर दो यूनियनों का झगड़ा पहुंचा कोर्ट में
सिटीरिपोर्टर | लुधियाना
इंप्रूवमेंटट्रस्ट ने बुधवार को ट्रांसपोर्ट नगर स्थित ट्रक स्टैंड वाले प्लॉट को सील कर दिया। इस ट्रक स्टैंड को लेकर ट्रांसपोर्ट नगर की दोनों यूनियनें कोर्ट में चली गई है और ट्रस्ट ने अदालती फैसला आने तक इसे सील कर दिया। इस कार्रवाई दौरान इंप्रूवमेंट ट्रस्ट के चेयरमैन डाॅ. सुभाष वर्मा की अगुवाई में ट्रस्ट अफसरोंं ने ट्रांसपोर्ट नगर का दौरा कर अलाॅटमेंट के बिना ट्रस्ट प्राॅपर्टियों पर कब्जा करने वालों और खाली प्राॅपर्टियों का सर्वे शुरू करवाया। इस अवसर पर वर्मा के साथ ईओ हरिन्द्र सिंह चहल सीनियर सुपरिंटेंडेंट राकेश गर्ग अन्य स्टाफ मौजूद था। डाॅ. सुभाष वर्मा ने बताया कि आज उन्होंने अधिकारियों सहित ट्रांसपोर्ट नगर में ट्रस्ट की खाली प्रापर्टियों की संभाल के लिए दौरा कर ट्रस्ट के एसडीओ और जेई स्तर के अफसरों को सर्वे की जिम्मेदारी सौंप कर एक हफ्ते में रिपोर्ट करने को कहा है। सर्वे के बाद बिना अलाटमेंट हुए अवैध कब्जों को छुड़वा कर इनकी दोबारा से अलॉटमेंट की प्रक्रिया आरंभ की जाएगी। वर्मा ने बताया कि जल्दी ही लुधियाना के अलग अलग क्षेत्रों में खाली पड़ी ट्रस्ट की पड़ी जमीनों का सर्वे भी करवा अवैध कब्जों को खाली करवा इनकी नीलामी करवाई जाएगी। ईओ हरिन्द्र सिंह चहल एसई राकेश गर्ग ने ट्रक स्टैंड के सील करने की जानकारी देते हुए कहा कि ट्रस्ट ने कानूनी तौर पर किसी यूनियन को इसका नहीं सौंपा गया था। दो यूनियनों के बीच विवाद के अदालत पंहुचे पर ट्रस्ट ने आज इसे सील कर दिया है। अब इसका फैसला जिस यूनियन के पक्ष में आएगा, उसे ट्रक स्टैंड का कब्जा सौंप दिया जाएगा।
इम्प्रूवमेंट ट्रस्ट के चेयरमैन डाॅ. सुभाष वर्मा ने बुधवार को ट्रस्ट अफसरों के साथ ट्रांस्पोर्ट नगर का दौरा कर बिना अलाॅटमेंट हुए ट्रस्ट की प्रॉपर्टियों का सर्वे शुरू करवाया। फोटो : भास्कर
bho_Deva hin_Deva bho_Deva hin_Deva hin_Deva